XX быуаттың 20-се йылдары аҙағында, коллективлаштырыу осоронда яҡуптар яңы ауылға — Яңы Яҡуп ауылына нигеҙ һалалар, шунан һуң беренсе ауыл Иҫке Яҡуп ауылы тип атала башлай. Яңы ауыл Һаҡмар-тилә йылғаһы буйында, Һаҡмар йылғаһының ҡушылдығында урынлашҡан, 1937 йылда Ҡәнзәфәр ауыл Советы составына инә. Яңы Яҡуп халҡы Йомағужа ауылы халҡы менән бергә «Трактор» колхозын ойоштора. Ауылда 143 кеше йәшәгән, шуларҙың 73-ө 18 йәштән өлкән булған. Киләсәктә халыҡ һаны һиҙелерлек кәмей: 1959 йылда — 90 кеше, 1989 — 35; 2000 — 30; 2002 — 30, 2009 — 21 кеше. Бөгөн Яңы Яҡупта башланғыс мәктәп бар. «Ҡыпсаҡ» ауыл хужалығы артеле ойошторолған.